EkBass/fiwiki-20250220-pages-articles huggingface dataset:
James (farkut)

James on suomalainen farkkumerkki, jota valmisti Mattisen Teollisuus Oy. Yritys alkoi valmistaa farkkuja 1950-luvun puolivälissä. Esikuvana oli Vaaksa Oy:n valmistamat ”Väiski”-farkut, joiden tunnuksena oli jänishahmo. Vuonna 1959 Mattinen osti Warner Brosilta ”James Dean” tuotenimen käyttöoikeuden ja nimeksi tuli ”James Dean Style” -farkut. Kuolleen filmitähden nimen käyttö herätti arvostelua ja 1960-luvun alussa nimi lyhennettiin muotoon ”James”. Markkinoinnissa käytettiin monikkomuotoa ”Jamekset”. Kysynnän kasvaessa Mattisen Teollisuus siirsi tuotannon Helsingistä Heinolaan vuonna 1964, minne perustettiin pohjoismaiden suurin farkkutehdas. James oli Suomen farkkumarkkinoiden selvä markkinajohtaja 1960-luvulla. Sen menekkiä vauhditti yhteistyö ajan suurimpien suomalaisten rocktähtien kanssa. Näitä olivat muun muassa Raittisen veljekset Eero ja Jussi The Boys -yhtyeineen sekä Danny. Myös televisiomainoksia käytettiin. Mainoskampanjoiden yhteydessä nuorille jaettiin James-lippiksiä (niin sanottu James-kotsa), James-liinoja (vieressä kuva James-liinasta) ja äänilevyjä. Noihin aikoihin James-farkkujen mainosslogan oli James päällä joka säällä. James-farkkujen suosio romahti uuden nuorisosukupolven kasvaessa. Käytännöllisempi syy oli Suomeen rantautuneet ulkomaiset farkkumerkit, jotka lisäsivät kilpailua. James-farkut toi 2000-luvun alussa uudelleen markkinoille L-Fashion Group. == Lähteet == * ==Aiheesta muualla== * James-lehtimainos 1960-luvun lopulta ===Viitteet=== Luokka:Vaatemerkit Luokka:Farmarihousut
Dmitri Sipjagin

Dmitri Sergejevitš Sipjagin (, 20. marraskuuta 1853 Kiova – 28. huhtikuuta 1902 Pietari) oli venäläinen virkamies, joka toimi Venäjän sisäministerinä vuosina 1900–1902. Sipjagin opiskeli Pietarin yliopistossa lakia valmistuen vuonna 1876. Hän työskenteli ulkoministeriössä ja toimi vuosina 1886–1888 Harkovan varakuvernöörinä sekä vuosina 1888–1891 Kuurinmaan ja 1891–1893 Moskovan kuvernöörinä. Hän tuli sisäministeriksi Ivan Goremykinin jälkeen vuonna 1899. Dmitri Sipjagin murhattiin Mariinskin palatsissa, jossa sosialistivallankumouksellisen puolueen jäsen Stepan Balmašov ampui hänet vuonna 1902. Häntä seurasi sisäministerinä Vjatšeslav von Pleve. == Lähteet == Luokka:Venäjän sisäministerit Luokka:Venäjän valtakunnanneuvoston jäsenet Luokka:Kuurinmaan kuvernementin kuvernöörit Luokka:Moskovan kuvernementin kuvernöörit Luokka:Venäläiset henkirikosten uhrit Luokka:Vuonna 1853 syntyneet Luokka:Vuonna 1902 kuolleet
Marco Parnela

Marco Parnela (s. 5. tammikuuta 1981 Orivesi) on italialais-suomalainen jalkapalloilija. Hän oli pelipaikaltaan keskuspuolustaja. Parnela on suomalaissyntyinen, mutta hän muutti Italiaan jo yhden vuoden ikäisenä, sillä hänen isänsä oli italialainen. Lapsuutensa Parnela vietti Barcellona Pozzo di Gotton kaupungissa lähellä Messinaa. Hän on pelannut juniorina Italiassa Atletico Catanian riveissä ja Saksassa ESV Freilassingissa. Ensimmäisen ammattilaissopimuksen hän teki FC Thunin kanssa, jossa hän pelasi kolme kautta. Vuonna 2003 hän siirtyi Alankomaihin FC Zwolleen, jossa hän pelasi yhden kauden ajan esiintyen kahdeksassa pääsarjaottelussa. Kaudeksi 2004–05 Parnela siirtyi Go Ahead Eaglesiin, jota hän edusti ammattilaisuransa loppuun saakka seitsemän kauden ajan. Parnela ilmoitti ammattilaisuransa lopettamisesta vuonna 2010. Hän kuitenkin palasi heti tammikuussa jalkapallon pariin ja siirtyi amatöörisarjoissa pelanneen SVZW:n riveihin. Hän edusti SVZW:tä puolentoista kauden verran ja siirtyi kaudeksi 2012–13 Hollannin kuudennella sarjatasolla pelanneeseen CJV'ersiin. Hän on pelannut myös Suomen alle 21-vuotiaiden maajoukkueessa ja oli mukana nuorten MM-lopputurnauksessa Argentiinassa vuonna 2001. Yhteensä poikamaajoukkueissa Parnela esiintyi yhdeksän kertaa ja nuorten maajoukkueessa 14 kertaa. == Lähteet == Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt Luokka:Suomenitalialaiset
Norma Rae

Norma Rae on vuoden 1979 yhdysvaltalainen draamaelokuva, joka kertoo pienestä eteläyhdysvaltalaisesta kaupungista kotoisin olevasta naisesta, joka lähtee mukaan ammattiliiton toimintaan tekstiilitehtaassa. Elokuvassa esiintyvät Sally Field, Beau Bridges, Ron Leibman, Pat Hingle, Barbara Baxley ja Gail Strickland. Elokuvan on ohjannut Martin Ritt, joka esiintyy myös cameoroolissa tyytymättömänä tehdastyöläisenä , Trivia., ja sen ovat käsikirjoittaneet Harriet Frank Jr. ja Irving Ravetch. Elokuva pohjautuu Crystal Lee Suttonin tositarinaan. Sally Field voitti nimiroolista parhaan naispääosan Oscarin ja David Shiren säveltämä ja Norman Gimbelin sanoittama kappale "It Goes Like It Goes" palkittiin parhaana lauluna Oscar-gaalassa. Sally Field voitti myös roolityöstään näyttelijäpalkinnon Cannesin elokuvajuhlilla ja Golden Globen., Awards. Norma Rae valittiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Norma Raen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi sen vuonna 2006 kahdenkymmenen kaikkien aikojen innostavimman yhdysvaltalaiselokuvan joukkoon.AFI’s 100 Most Inspiring Films of All Time, American Film Institute 2006. Viitattu 16.2.2023. == Palkintoja == === Oscarit === * Paras naispääosa: Sally Field * Paras laulu: David Shire, Norman Gimbel (It Goes Like It Goes) Ehdokkaana: * Paras elokuva * Paras sovitettu käsikirjoitus: Harriet Frank Jr., Irving Ravetch === Golden Globet === * Paras naispääosa draamaelokuvassa: Sally Field Ehdokkaana: * Paras draamaelokuva * Paras käsikirjoitus: Harriet Frank Jr., Irving Ravetch == Lähteet == == Aiheesta muualla == * * Luokka:Vuoden 1979 yhdysvaltalaiset elokuvat Luokka:Yhdysvaltalaiset draamaelokuvat Luokka:Parhaan naispääosan Oscar- palkinnon saaneet elokuvat
Lepositeet

Lepositeet ovat sairaaloissa yleisesti käytettävä eristysmuoto, jossa itselleen tai muille vaaraksi oleva potilas eristetään sitomalla hänet selälleen. Jalat sidotaan nilkkojen yläpuolelta, vartalo vatsan kohdalta ja ranteet samaan siteeseen vartalon kanssa. Osa siteistä voidaan myös jättää kiinnittämättä, jolloin potilas voi liikkua enemmän. Jos potilas ei ole vaarallinen, ruokailujen yhteydessä kädet irrotetaan siteistä, ja hänelle tuodaan ruoka kertakäyttöastioissa. Potilasta voidaan pitää lepositeissä jopa kuukauden ajan, mutta näin pitkäaikainen eristäminen on harvinaista. Lepositeet aiheuttavat raajojen ja lihasten puutumista, ja kipu voi olla kovaa. Pitkään lepositeissä oleville annetaan verihyytymiä ehkäisevää lääkettä. Yleensä lääkäri tarkistaa leposidehoidon jatkumisen tarpeen aamuisin ja iltaisin. Useimmat potilaat pitävät leposide-eristystä erittäin epämiellyttävänä, mutta joissain tapauksissa ahdistunut potilas saattaa myös itse pyytää lepositeisiin sitomista. Lepositeisiin joutuminen on yleensä seurausta väkivaltaisesta käytöksestä itseä tai muita kohtaan. Lepositeissä itsensä vahingoittaminen on lähes mahdotonta. Leposide-eristys voidaan suorittaa vain lääkärin luvalla, ja potilas on eristyksen aikana jatkuvassa valvonnassa. Lepositeisiin eristetylle potilaalle nimetään vastuuhoitaja, ja eristyksen aikana läsnä on oltava koko ajan hoitaja. Lepositeitä käytetään myös nuortenosastoilla. ==Katso myös== *Pakkopaita Luokka:Lääketiede
NAIRU

NAIRU on taloustieteessä englanninkielinen lyhenne (), jolla tarkoitetaan makrotalouden teoriaa siitä, kuinka voidaan saavuttaa alhainen työttömyysaste inflaatiota kiihdyttämättä. NAIRU-teorian muodostaminen alkoi, kun vuonna 1958 esitettiin, että työttömyydellä ja inflaatiolla on käänteinen suhde. Tätä ajatusta kutsutaan Phillipsin käyräksi. NAIRU-teorian kannattajien mukaan mukaan työttömyys ei pitkällä aikavälillä riipu inflaatiosta, joten Phillipsin käyrä ei kuvaisi todellisuutta. NAIRU liittyy läheisesti Milton Friedmanin luomaan käsitteeseen luonnollinen työttömyysaste. NAIRU-konseptin kannattajat määrittelivät uudelleen käsitteen täystyöllisyys tarkoittamaan NAIRU-tasoista työttömyyttä, sillä he katsovat, että täystyöllisyyttä ei voi saavuttaa vahingoittamatta kansantaloutta. Aikaisemmin täystyöllisyys merkitsi, että avoimia työpaikkoja on vähintään yhtä paljon kuin työttömiä työnhakijoita. Nykyään viranomaiset pyrkivät NAIRU-konseptin mukaisesti inflaation hillintään ja tarvittaessa jarruttavat kansantalouden ylikuumenemista. Tämä on yksi selitys sille, miksi NAIRU-konseptia noudattavalla politiikalla ei ole enää saavutettu niin alhaisia työttömyysasteita kuin toisen maailmansodan jälkeisen talousbuumin aikana. Tällaisella talouspolitiikalla ei enää saavuteta niin alhaisia työttömyysasteita kuin oli mahdollista saavuttaa silloin, kun inflaation annettiin kasvaa vapaasti. NAIRU-teorian mukaan työttömyyttä voidaan vähentää vain tekemällä rakenteellisia uudistuksia: näillä tarkoitetaan esimerkiksi työttömyysturvan heikentämistä, jotta ihmisillä olisi enemmän kannustimia hakeutua työhön ja ammattiliittojen vallan rajoittamista, jotta niiden toiminta ei häiritsisi työmarkkinoiden luonnollista toimintaa. NAIRU on teoria, jonka avulla pyritään selittämään stagflaation syntymistä. Sen mukaan Phillipsin käyrän voi sanoa olevan lyhyen aikavälin kuvaaja, kun taas NAIRU kuvaa pitkän aikavälin tasapainoa. Siis työllisyyttä ei NAIRU- teorian mukaan voida pitkällä aikavälillä tasapainossa kasvattaa ilman, että inflaatio kiihtyisi samanaikaisesti. Tämä ei kuitenkaan sulje pois finanssipolitiikan vaikutuksia lyhyellä ja keskipitkällä aikavälillä (sopeutumisjakso uuteen tasapainoon). == Lähteet == == Aiheesta muualla == * Cutting unemployment benefits will not decrease unemployment *https://www.nytimes.com/2013/07/01/opinion/krugman-the-war-on-the- unemployed.html * Paul Krugman: Potential mistakes in European Commission's NAIRU estimates Luokka:Makrotaloustiede Luokka:Taloustieteen käsitteet
Loyal to the Game

Loyal to the Game on vuonna 1996 kuolleen Tupac Shakurin viides postuumisti julkaistu albumi. Ennen julkaisematonta materiaalia sisältävä albumi julkaistiin Euroopassa 12. joulukuuta 2004 ja Yhdysvalloissa kaksi päivää myöhemmin. Albumin tuotantopuolesta vastasi Eminem. MTV:n haastattelussa Eminem kertoi kirjoittaneensa Tupacin äidille Afeni Shakurille kirjeen kysyen, saisiko hän tuottaa seuraavan Tupacin albumin. Afeni Shakur suostui pyyntöön ja antoi samalla Eminemin Shady Records -artisteille luvan osallistua levyn tekoon. Niinpä albumilla ovat mukana 50 Cent, G-Unit ja Obie Trice. Muita merkittäviä vierailijoita ovat muun muassa Dido ja Elton John, joka laulaa albumin hittisinglessä ”Ghetto Gospel”. Kappaleesta on kuvattu myös musiikkivideo. Eminem käytti albumia tuottaessaan useita epätavallisia tuotantoteknillisiä keinoja, muunnellen muun muassa Tupacin äänen tahtia ja säveltasoa, jotta laulu sopisi paremmin biittiin. Useissa kappaleissa on myös käytetty sanoitusten muokkaamiseen ”leikkaa/liimaa”-menetelmää, jotta lyriikat saatiin vastaamaan paremmin julkaisuajankohdan rapkulttuuria. Menettely aiheutti paljon kritiikkiä niin ihailijoiden kuin asiantuntijoidenkin piireissä, koska Tupacin laulu ei käynyt kunnolla biittiin. Albumi debytoi Billboard 200 -listan ensimmäisellä sijalla myyden avausviikolla 330 000 kappaletta. Myöhemmin albumi saavutti platinarajan Yhdysvalloissa ja kultarajan Euroopassa. ==Kappalelista== # Kappale Tuottaja(t) Vierailija(t) Sample(t) Kesto 1 ”Soldier Like Me (Return of the Soulja)” Eminem Eminem 2 ”The Uppercut” Eminem E.D.I. & Young Noble 3 ”Out on Bail” Eminem 4 ”Ghetto Gospel” Eminem Elton John *Contains elements from ”Indian Sunset” by Elton John 5 ”Black Cotton” Eminem Eminem, Kastro & Young Noble 6 ”Loyal to the Game” Eminem G-Unit 7 ”Thugs Get Lonely Too” Eminem Nate Dogg 8 ”N.I.G.G.A. (Never Ignorant About Getting Goals Accomplished)” Eminem Jadakiss 9 ”Who Do You Love?” Eminem 10 ”Crooked Nigga Too” Eminem 11 ”Don’t You Trust Me?” Eminem Dido *Contains elements from ”Do You Have a Little Time” by Dido 12 ”Hennessy” Eminem Obie Trice 13 ”Thug 4 Life” Eminem 14 ”Po Nigga Blues (Scott Storch Remix)” Scott Storch Ronald Isley 15 ”Hennessy (Red Spyda Remix)” Red Spyda E.D.I. & Sleepy Brown 16 ”Crooked Nigga Too (Raphael Saadiq Remix)” Raphael Saadiq 17 ”Loyal to the Game (DJ Quik Remix)” DJ Quik DJ Quik & Big Syke ==Listat== Vuosi Albumi Listasijoitus Billboard 200 Top R&B;/Hip Hop Albums Top Rap Albums 2004 Loyal To The Game #1 #1 #1 ==Albumin singlet== Kansikuva Single tiedot ”Ghetto Gospel” *Julkaistu: 21. elokuuta 2005 *B-puoli: ”Thugs Get Lonely Too” ”Thugs Get Lonely Too” *Julkaistu: 2004 *B-puoli: ”Hennessey – Red Spyda Remix” Luokka:Tupac Shakurin albumit Luokka:Vuoden 2004 albumit
Messier 66

Messier 66 (M66, NGC 3627) on Leijonan tähdistössä sijaitseva kierteisgalaksi, jonka Charles Messier löysi ja luetteloi vuonna 1780. Se sijaitsee noin 50 miljoonan valovuoden päässä Maasta ja on noin 120 000 valovuoden levyinen. Galaksin ikä on noin 13,2 miljardia vuotta. M66:n suhteellinen kirkkaus on +9,0, joten sen havaitsemiseen tarvitaan kaukoputki. Suurella kaukoputkella sen itäpuoliskosta on mahdollista erottaa erityisen paksu kierteishaara. Se on yksi Leijonan kolmikon galakseista yhdessä M65:n ja NGC 3628:n kanssa. == Lähteet == == Aiheesta muualla == * SEDSin Messier -sivut M66:sta 066 M066 Luokka:Neitsyen superjoukko 3627
Ela

Ela voi tarkoittaa seuraavia: * Ela, Eine Lainen nimimerkki iskelmäsanoittajana * Éla, Andromachen kappale, Kyproksen edustaja Eurovision laulukilpailussa 2022. * Euroopan työviranomainen (ELA) == Henkilöitä == * Ela Bhatt (1933–2022), intialainen kansalaisaktivisti, ammattiyhdistysjohtaja ja yliopiston kansleri * Ela Gandhi (s. 1940) eteläafrikkalainen kansalaisaktivisti ja poliitikko, Mahatma Gandhin pojantytär
Mikko Rönnholm

Mikko Armas Rönnholm (s. 8. helmikuuta 1946 Naantali) on suomalainen sosiaalidemokraattinen poliitikko. Hän on koulutukseltaan diplomi-insinööri. Rönnholm oli kansanedustaja Varsinais-Suomen alueen käsittäneestä Turun ja Porin läänin eteläisestä vaalipiiristä vuosina 1979–1987 ja uudelleen 1991–1995. Euroopan parlamenttiin hän kuului 1995–1996 eduskunnan valitsemana. Rönnholmin poliittista uraa varjosti vuonna 2022 noussut kohu hänen käytöksestään luottamushenkilönä. Naantalin kaupunginhallitus käsitteli Rönnholmin epäasiallista käyttäytymistä salassa pidettävänä asiana, mikä aiheutti merkittävän kolauksen hänen jo ennestään hiipuneelle poliittiselle uralleen. Kohun jälkeen Rönnholm on jättäytynyt pois politiikasta.Naantalissa puhuttanut Rönnholmin käytös puitiin loppuun: "Osapuolet ovat lyöneet kättä päälle" TS 9.5.2022; maksumuuri Rönnholmin poika Antton Rönnholm oli sosiaalidemokraattien puoluesihteerinä 2017–2023 ja Riku Rönnholm toimi Iitin kunnanjohtajana 2014–2021, jonka jälkeen KymiRingin toimitusjohtajana.Kuntalehti, Työpaikat, Työpaikkauutiset: Jarkko Salonen aloitti Iitin kunnanjohtajana == Lähteet == == Aiheesta muualla == * * * Mikko Rönnholmin 70-vuotisjuhlajulkaisu Luokka:Suomen Sosialidemokraattisen Puolueen europarlamentaarikot Luokka:Kansanedustajat Luokka:Suomen Sosialidemokraattisen Puolueen poliitikot Luokka:Naantalin kaupunginvaltuutetut Luokka:Varsinais-Suomen vaalipiiri Luokka:Suomalaiset insinöörit Luokka:Vuonna 1946 syntyneet Luokka:Elävät henkilöt
Tornionmäen koulu

Tornionmäen koulu oli Kouvolan Tornionmäessä sijainnut peruskoulun ala-aste. Se lakkautettiin vuonna 2014 ja oppilaat siirtyivät uuteen, muutaman sadan metrin päähän rakennettuun Mansikkamäen koulun. Koulussa oli noin 200 oppilasta luokilla 1–6. Koulurakennus oli tyhjillään kevääseen 2019 saakka, vaikkakin rakennus oli ennen sitä joidenkin yhdistysten käytössä. Keväällä 2019 Sarkolan koulu siirrettiin väistötiloihin entisen Tornionmäen koulun rakennukseen. Sarkolan koulu toimi väistötiloissa kesään 2022 saakka, jolloin Sarkolan uusi koulu valmistui.Sarkolan uuden koulun rakentaminen alkaa – Kouvolan kaupunki == Koulun historia == Tornionmäessä on annettu kouluopetusta vuodesta 1938 lähtien, jolloin perustettiin Valkealan ja Kouvolan kauppalan raja-alueelle Tornionmäen kansakoulu. Vuonna 1950 Tornionmäen alue liitettiin Kouvolaan ja vuonna 1951 valmistui uusi arkkitehtitoimisto Blomstedt & Stenbäckin suunnittelema koulurakennus, jossa Tornionmäen koulu toimi lakkauttamiseen asti. Koulu jakautuu korkeampaan luokkaosaan ja matalampaan saliosaan, joita yhdistää sisääntuloaula. Vanha koulurakennus toimi sittemmin nuorisotalona ja on vuodesta 2002 lähtien ollut partiolaisten, taiteilijaryhmä Tajun ja Kouvolan Radiokerhon radioamatöörien käytössä. == Lähteet == Luokka:Kouvolan peruskoulut Luokka:Entiset suomalaiset oppilaitokset
Marioff

Marioff Corporation Oy on suomalainen vesisumusammutusteknologiaan erikoistunut yritys, joka toimittaa sprinklerijärjestelmiä maailmanlaajuisesti. Yrityksen Hi-Fog-vesisumusammutusjärjestelmä tukahduttaa palon käyttäen merkittävästi vähemmän vettä perinteisiin sprinklerijärjestelmiin verrattuna, vähentäen vesivahinkoja ja toiminnan keskeytyksiä.Pellinen, Pekka: Suomalainen insinöörityöpalkinto vesisumusammutusjärjestelmän kehittäjälle, Paluu alkulähteille. Tekniikan Akateemiset 5/2002 s. 20–22. Viitattu 16.4.2014. Göran Sundholmin perustama ja hänen sprinklerikeksintöään hyödyntävä Marioff on nykyisin osa UTC Building & Industrial Systems -yksikköä, joka kuuluu yhdysvaltalaiseen United Technologies -konserniin. UTC on ilmailun ja rakennusteollisuuden järjestelmien tuottaja, jonka toimintaan kuuluvat muun muassa Sikorsky- helikopterit, Otis-hissit ja Carrier-ilmastointilaitteet. Marioff-konserniin kuuluvat suomalaisen emoyhtiön lisäksi tytäryhtiöt Ruotsissa, Isossa- Britanniassa, Saksassa, Italiassa, Ranskassa ja Espanjassa. Yritys on kehittänyt vuodesta 1991 lähtien Hi-Fog-vesisumusprinklereitä, joissa vesi hajotetaan korkealla paineella hienojakoiseksi vesisumuksi. Pienet pisarat maksimoivat veden sammutustehokkuuden, jolloin tarvittavat vesimäärät ovat huomattavasti pienemmät kuin perinteisissä sprinklerijärjestelmissä. Ympäristöystävällisellä vesisumulla voidaan korvata myös kaasujärjestelmiä, joilla tyypillisesti on haitallisia terveys- ja ympäristövaikutuksia. Järjestelmä otettiin ensimmäisenä käyttöön risteilyaluksissa ja myöhemmin järjestelmän suosio on kasvanut merkittävästi muun muassa hotelleissa, sairaaloissa, tietokonesaleissa ja kulttuurihistoriallisissa kohteissa, mutta myös erilaisissa teollisuuslaitoksissa kuten esimerkiksi voimalaitoksissa ja autotehtaissa. Järjestelmän on alun perin keksinyt ja kehittänyt tuusulalainen keksijä Göran Sundholm, joka perusti Marioffin vuonna 1985. Sundholm myi vuonna 2001 yrityksestä puolet sijoitusyhtiö Nordic Capitalille 50 miljoonan euron kauppasummalla. Loppuosuuden hän myi 132 miljoonalla eurolla yhdysvaltalaiselle United Technologies Corporationille vuonna 2007.Koskinen, Petri: Sundholm rahasti 130 miljoonaa, Talouselämä 18.5.2007. Viitattu 16.9.2014. Marioff on suojannut vahvasti teknologiaansa maailmanlaajuisesti yli tuhannella jo myönnetyllä sekä vireillä olevalla patenttihakemuksella.Leino, Raili: Marioff tyrmää tulipalot sumuttamalla , Tekniikka & Talous, 18.10.2001. Viitattu 16.9.2014. ==Lähteet== ==Aiheesta muualla== * Marioffin kotisivut Luokka:Suomalaiset teknologiayritykset
Kimmo Yliriesto

Kimmo Antero Yliriesto (s. 28. tammikuuta 1983 Rovaniemi) on suomalainen mäkihyppyvalmentaja ja entinen mäkihyppääjä. Mäkihypyn maailmancupissa Yliriesto kilpaili ensimmäisen kerran Kuopiossa joulukuussa 2000. Ensimmäiset maailmancup-pisteensä hän sai oltuaan kymmenes Hakuban suurmäessä tammikuussa 2002. Parhaan sijoituksensa, seitsemännen tilan, hän saavutti Sapporon suurmäen kilpailussa helmikuussa 2005. Mäkihypyn Continental Cupissa hän voitti kaksi osakilpailua. Ylirieston pisin hyppy on 209 metriä Planicasta vuodelta 2002. Vuonna 2015 Yliriesto valittiin Etelä-Korean mäkihyppymaajoukkueen kakkosvalmentajaksi. Hän on valmentanut myös Kouvolan Hiihtoseuran junioreita ja muun muassa Harri Ollia. == Lähteet == * ===Viitteet=== Luokka:Suomalaiset mäkihyppääjät Luokka:Suomalaiset mäkihyppyvalmentajat Luokka:Vuonna 1983 syntyneet Luokka:Elävät henkilöt
Juha-Matti Ruuskanen

Juha-Matti Matias Ruuskanen (s. 24. heinäkuuta 1984 Kuopio) on suomalainen mäkihyppääjä. Hän on kotoisin Kuopiosta ja edusti seuratasolla Puijon Hiihtoseuraa. Ruuskanen debytoi mäkihypyn maailmancupissa 28. joulukuuta 2003 ja sijoittui silloin 32:nneksi. Hänen paras henkilökohtainen sijoituksensa on kuudes Japanin Hakubasta 23. tammikuuta 2004. Joukkuemäestä hänellä on yksi maailmancup-voitto Oberstdorfin lentomäestä 15. helmikuuta 2009. Continental Cupissa Ruuskasella on viisi palkintokorokesijaa. Ruuskanen valittiin varamieheksi Liberecin MM-kisoihin 2009.Kaksi puijolaishyppääjää MM-kisoihin == Lähteet == * Ruuskanen Suomen Hiihtoliiton sivuilla * === Viitteet === Luokka:Suomalaiset mäkihyppääjät Luokka:Vuonna 1984 syntyneet Luokka:Elävät henkilöt
Luuhohka

Luuhohkaa on nuoressa putkiluussa, tiiviin luun ja luuytimen välissä. Luuhohkassa syntyy uusia punasoluja, eli luuhohkassa syntyy verta. Vanhemmassa luussa luuhohkaa on vain putkiluun päiden sisällä. Luokka:Luut
Louis Hjelmslev

Louis Trolle Hjelmslev (3. lokakuuta, 1899, Kööpenhamina, Tanska - 30\. toukokuuta, 1965, Kööpenhamina, Tanska) oli tanskalainen kielitieteilijä. Hän oli kielitieteellisen strukturalismille tärkeän Kööpenhaminan piirin keskeisiä henkilöitä. Yhdessä Hans-Jørgen Uldallin (1907-1957) kanssa Hjelmslev loi glossematiikaksi kutsutun teorian, joka oli eräs keskeisimmistä kielitieteellisen strukturalismin muodoista. ==Teoksia== * Principes de grammaire générale. (1928) * Études baltiques. (1932) Tohtorin väitöskirja. * Langue et parole. (1942) * Omkring sprogteoriens grundlæggelse. (1943) ::Englanninnos: Prolegomena to a Theory of Language. Translated by Francis J. Whitfield. (2. laajennettu p. 1969.) * Essais linguistiques. (1959) * Sproget: En introduktion. (1963, kirjoitettu jo 1940-luvulla.) ::Englanninnos: Language: An Introduction. Translated by Francis J. Whitfield. (1970) ==Aiheesta muualla== *Circolo glossematico. Italiankielinen glossematiikka- sivusto, jossa tietoa myös Hjelmslevistä ja hänen työstään. Luokka:Tanskalaiset kielitieteilijät Luokka:Semiootikot Luokka:Vuonna 1899 syntyneet Luokka:Vuonna 1965 kuolleet
Putkiluu

Putkiluuta on esimerkiksi reisiluu. Putkiluun päällimmäinen pinta on luukalvoa. Tämän luukalvon alla on tiivistä luuta. Keskellä luuta on keltaista luuydintä. Päissä on kasvulevyjä nuorissa luissa ja punaista luuydintä. Nuorissa putkiluissa on luuytimen ympärillä luuhohkaa ja luissa joiden kasvu on jo loppunut, on luuhohkaa vain putkiluun päissä. Luun päitä peittää rustokerros. Luokka:Luut
Rafael Martín Vázquez

Rafael Martín Vázquez (s. 25. syyskuuta 1965 Madrid, Espanja) on espanjalainen entinen jalkapalloilija. Hänen pelipaikkansa oli keskikenttäpelaaja ja hän edusti suurimman osan urastaan Real Madridia. Martín Vázquez oli Real Madridin kasvatti ja pelatessaan seuran reservijoukkueessa Castillassa muodosti kuuluisan Quinta del Buitren () yhdessä Emilio Butragueñon, Míchelin, Manolo Sanchísin ja Miguel Pardezan kanssa. Ensiesiintymisensä Real Madridin edustusjoukkueessa Martín Vázquez teki 4. joulukuuta 1983 ottelussa Real Murciaa vastaan samaan aikaan Sanchísin kanssa. Martín Vázquez pelasi Madridissa vuoteen 1990 asti, jolloin hän siirtyi Torinoon. Vuonna 1992 hän edusti hetken aikaa myös Marseillea ennen paluutaan takaisin Real Madridiin, jossa hän tällä kertaa pelasi vuoteen 1995. Vuodet 1995–1997 Martín Vázquez edusti Deportivo La Coruñaa. Kevätkaudeksi 1998 hän siirtyi Meksikoon Celayan joukkueeseen, jossa myös Butragueño ja Míchel jo pelasivat. Vuonna 1998 hän pelasi vielä lyhyen aikaa Saksan 2. Bundesliigan Karlsruhessa ennen uransa päättämistä. Martín Vázquezin uran suurimmat saavutukset ovat Real Madridista, jossa hän voitti muun muassa Espanjan-mestaruuden kuudesti ja UEFA-cupin kahdesti. Deportivossa hän voitti kertaalleen Espanjan supercupin. Espanjan maajoukkueessa Martín Vázquez pelasi kaikkiaan 38 ottelua ja teki yhden maalin. Hän edusti maataan vuoden 1988 EM-kilpailuissa ja vuoden 1990 MM- kilpailuissa. Pelaajauransa jälkeen Martín Vázquez on toiminut urheilukommentaattorina ja Real Madridin juniorijoukkueiden valmentajana. == Saavutukset == * Espanjan-mestaruus: 6 (1986, 1987, 1988, 1989, 1990, 1995) * Espanjan cup: 2 (1989, 1993) * Espanjan supercup: 4 (1988, 1989, 1993, 1995) * Espanjan liigacup: 1 (1985) * UEFA-cup: 2 (1985, 1986) == Lähteet == Martin Vazquez, Rafael Martin Vazquez, Rafael Martin Vazquez, Rafael
Peter Grant

Peter Grant (5. huhtikuuta 1935 Surrey, Englanti - 21\. marraskuuta 1995) oli englantilainen musiikkimanageri. Grant oli The Yardbirdsin, Led Zeppelinin, Stone the Crowsin ja Bad Companyn manageri sekä Swan Song Recordsin toimitusjohtaja. Grant paransi huomattavasti artistien ja yhtyeiden elinoloja kiertueilla sekä olosuhteita konserteissa ja nosti heidän palkkionsa uudelle tasolle. Ennen managerinuraansa Grant toimi monissa tehtävissä viihdealalla, mm. klubiportsarina, teattereissa statistina, sivuroolinäyttelijänä ja stunt- miehenä. Vuosina 1958-1963 Grant näytteli useissa elokuvissa ja televisiosarjoissa. Grantin managerikausi osui 1960- ja 1970-luvuille. Hän vetäytyi lähes kokonaan musiikkibisneksestä 1980-luvulla, Led Zeppelinin ja Swan Songin lopettaessa 1983. Grantin yksityiselämää varjostivat vaikeudet avioliitossa sekä pahasta kokaiiniriippuvuudesta ja suuresta ylipainosta johtuvat terveysongelmat. Ennen kuolemaansa Grant kuitenkin pääsi irti riippuvuudestaan ja laihtui huomattavasti. Hän kuoli sydänkohtaukseen marraskuussa 1995, ja hänet haudattiin 4. joulukuuta 1995 Sussexin Hellinglyyn, Led Zeppelin lopettamisen 15-vuotispäivänä. Luokka:Musiikkialalla toimivat henkilöt Luokka:Englantilaiset henkilöt Luokka:Vuonna 1935 syntyneet Luokka:Vuonna 1995 kuolleet
Korean demokraattisen kansantasavallan vaakuna

Pohjois-Korean vaakunan () kuva-aiheena on vesivoimala, jonka takana näkyy vuorenhuippuja. Vaakunan ylälaidassa on punainen tähti, josta loistaa valoa viiteen eri suuntaan. Hangeuleilla kirjoitettu teksti tarkoittaa "Korean demokraattista kansantasavaltaa". Korean demokraattisen kansantasavallan perustuslain 163. pykälän mukaan vaakunan taustalla kuvattu vuori on Baekdu- vuori, jota luonnehditaan vallankumouksen pyhäksi vuoreksi. Baekdulla on keskeinen asema korealaisessa mytologiassa. Pohjois-Korean virallisen historiankirjoituksen mukaan presidentti Kim Il-Sung organisoi Baekdu-vuorella vastarintaa japanilaisia miehittäjiä vastaan II maailmansodan aikana, ja maan nykyisen johtajan Kim Jong-unin isän Kim Jong-Ilin on kerrottu syntyneen siellä. Vaakunassa kuvattu vesivoimalaitos kuvastaa Korean demokraattisen kansantasavallan teollisuutta ja maisemaa ympäröivät tähkät maan maataloutta. Se, että osa vedestä virtaa voimalan ohi, kuvastaa sitä, että osa maan luonnonvaroista on vielä valjastamatta käyttöön. Näin ollen vaakunan sanotaan kehottavan uutteraan työhön maan ja kansan hyväksi. Viljantähkiä yhteen sitova punainen nauha kuvastaa sosialismia, joka sitoo kansan eri kerrokset ja ryhmät yhteen työhön kansan ja vallankumouksen hyväksi. Pohjois-Korean vaakuna on saanut hyvin paljon vaikutteita Neuvostoliiton vaakunasta. Punainen väri on kommunismin symboli. Pohjois-Korean vaakuna otettiin käyttöön niihin aikoihin kun kylmä sota alkoi maassa. Luokka:Valtioiden vaakunat vaakuna
Jiří Novák

Jiří Novák (s. 22. marraskuuta 1975 Zlín, Tšekkoslovakia) on tšekkiläinen tennispelaaja. Novák aloitti ammattilaisuransa 1993 ja on voittanut 7 kaksinpeli- ja 18 nelinpeliturnausta. Häntä valmentaa Jan Kukal. Korkeimmillaan hän on ollut ATP-maailmanlistalla sijalla 5 kaksinpelissä ja sijalla 6 nelinpelissä. Australian avoimissa 2002 Novák voitti puolivälierissä Stefan Koubekin, mutta hävisi välierissä Thomas Johanssonille. ==Lähteet== * ===Viitteet=== Luokka:Tšekkiläiset tennispelaajat Luokka:Vuonna 1975 syntyneet Luokka:Elävät henkilöt
Kasvimaantiede

Kasvimaantiede eli geobotaniikka on kasvitieteen ja maantieteen osa-alue, joka tutkii kasvien levinneisyyttä maapallolla. Kasvimaantiede jakaantuu kasvistotutkimukseen eli floristiikkaan, joka tutkii tietyllä alueella esiintyviä kasvilajeja ja toisaalta tietyn kasvilajin, -suvun tai ylemmän taksonomisen ryhmän levinneisyyttä, sekä kasvillisuustutkimukseen eli fytokenologiaan, joka puolestaan tutkii kasvillisuusalueiden sekä kasviyhdyskuntien levinneisyyttä maapallolla. ==Katso myös== * Kasvillisuusvyöhyke * Kasvimaantieteellinen alue ==Lähteet== *CD-Facta 2005 * it:Corologia
Kouvolan yhteislyseo

Kouvolan Yhteislyseo on toinen kahdesta päivälukiosta Kouvolassa. Se sijaitsee keskustan tuntumassa Urheilupuiston alueella. Lukiossa opiskelee noin 800 opiskelijaa. Opetustarjonnassa painotetaan kuvataiteita, urheilua ja kieliä. Lukion opiskelijoiden tulokset ylioppilaskirjoituksissa ovat vuosittain ylittäneet valtakunnalliset keskiarvot. Lukion rehtorina on toiminut elokuusta 2019 Sanna Liljeqvist. Kouvolan iltalukio toimii Kouvolan Yhteislyseon tiloissa. Rakennus on rakennushallituksen rakennuttama ja arkkitehti O. Ermalan suunnittelema. Se jakautuu luokka- ja juhlasalisiipeen sekä vuonna 2017 avattuun laajennussiipeen. Luokka- ja juhlasalisiipeä yhdistävät keltaisella klinkkerillä päällystetty nivelosa. Juhlasalisiiven päässä on elegantti betonikatos. Koristeltu juhlasali parvineen ja näyttämöineen kruunaa huolella suunnitellut sisätilat. == Koulun historia == Elokuussa 2015 Kouvolan Lyseon lukio ja Yhteiskoulun lukio yhdistyvät muodostaen uuden lukion, Kouvolan Yhteislyseon. Kouvolan Lyseon lukiolla on kaksi edeltäjää, vuonna 1903 perustettu Kouvolan Suomalainen Yhteiskoulu ja vuonna 1936 perustettu Viipurin toinen tyttökoulu. Tyttökoulu siirrettiin Viipurista talvisodan jälkeen Kouvolaan ja sen nimi muutettiin Kouvolan tyttölyseoksi. Samalla Kouvolan Suomalainen Yhteiskoulu muutettiin Kouvolan lyseo -nimiseksi poikakouluksi. Vuonna 1942 tyttölyseo laajeni 9-luokkaiseksi yliopistoon valmistavaksi kouluksi. Koulun toimintaa haittasi tilanpuute. Vuonna 1949 tyttölyseolle rakennettiin uusi rakennus, jossa Kouvolan Yhteislyseo nykyisin toimii. Vuonna 1980 perinteikkäät tyttö- ja poikakoulut, joiden nimet olivat jälleen ehtineet muuttua Torkkelin yhteislyseoksi ja Palomäen lukioksi, yhdistettiin Kouvolan Lyseon lukioksi. Vuonna 1971 perustettu lukion iltalinja muutettiin vuonna 1991 itsenäiseksi iltalukioksi. Vuonna 2017 avautui kuvassa näkyvä laajennussiipi. Kouvolan Yhteislyseo, Kuusankosken lukio sekä Kouvolan iltalukio yhdistetään hallinnollisesti 1. elokuuta 2025 alkaen. Yhdistymisen myötä kaikki lukiot toimivat nykyisen Kouvolan yhteislyseon rehtorin alaisuudessa, jonka avuksi tulee 2–3 virka-apulaisrehtoria. Yhdistyminen voi myös aiheuttaa muutoksia siihen, missä tiloissa opetusta järjestetään. Lukioiden yhdistäminen ennakoi Kouvolan toiseen asteen opiskelijoiden määrän vähenemistä. ==Lähteet== ==Aiheesta muualla== * Koulun kotisivu Luokka:Kouvolan lukiot
Jäälyhty

thumb|250px|Jäälyhtyjä Jäälyhty on yleensä yhdestä jääkappaleesta tehty lyhty kynttilöitä varten. Jäälyhty valmistetaan useimmiten laittamalla pakkasella vettä täynnä oleva ämpäri ulos. Kun vesi on reunoilta jäätynyt, ämpäri kipataan ylösalaisin jolloin reunoiltaan jäätynyt vesi irtoaa kimpaleena. Kimpale on vielä täynnä sulaa vettä. Sen yläosaan tehdään reikä, josta vesi valutetaan pois. Jäälyhdystä tulee näin ontto. Onttoon tilaan on tarkoitus laittaa kynttilä. Toinen tapa tehdä jäälyhty on laittaa kaksi vettä täynnä olevaa ämpäriä päällekkäin jäätymään, toinen isompi ja toinen pienempi. Pienemmän jättämään tilaan laitetaan sitten kynttilä. Jäälyhty voidaan värjätä esimerkiksi värjäämällä vesi ennen jäädytystä tai maalaamalla valmis lyhty. == Katso myös == *Lumilyhty == Aiheesta muualla == Luokka:Valaistus
Matti Maijala

Matti Jaakko Maijala (17. heinäkuuta 1923 Kangasala – 30. tammikuuta 2007 Virrat) oli suomalainen poliitikko, keskustan kansanedustaja sekä pankinjohtaja ja kunnallisneuvos. Hämeen läänin pohjoista vaalipiiriä edustanut Maijala oli eduskunnassa vuosina 1970–1972 sekä 1975–1991. Hän oli presidentin valitsijamies vuosina 1978, 1982 ja 1988. Maijalalle myönnettiin kunnallisneuvoksen arvonimi vuonna 1989. == Teoksia == * Nuorisoseurojen raittiustyön opas 1953 * Virtain säästöpankki 75 vuotta 1962 * Puheita perinteestä ja laulusta 1994 == Lähteet == Luokka:Kansanedustajat Luokka:Suomen Keskustan poliitikot Luokka:Virtain kaupunginvaltuutetut Luokka:Pirkanmaan vaalipiiri Luokka:Suomalaiset pankinjohtajat Luokka:Vuonna 1923 syntyneet Luokka:Vuonna 2007 kuolleet
Action Quake 2

Action Quake 2 (lyhyemmin AQ2) on marraskuussa 1998 julkaistu, ja siitä asti kehitetty modifikaatio Quake II -peliin, jonka kehittämisessä oli mukana mm. Minh Le (Gooseman), yksi Counter Strike -pelin kehittäjistä. Action Quake 2 kehitettiin mukailemaan toimintaelokuvista tuttua tunnelmaa, nopeatempoisuutta ja osittain myös realistisuutta humoristiseen sävyyn. Modifikaatiossa esiintyvät aseet ja peliympäristöt ovatkin hyvin yleisiä ja niistä löytyy paljon samankaltaisuuksia Hollywood-elokuvien kanssa. == Pelin historiaa == Action Quake 2:n ilmestyessä, siitä tuli yksi suosituimmista Quake 2 -modifikaatioista. Jo ennen sen virallista julkaisua, se kiinnitti id Softwaren huomion Kesäkuussa 1998, joka tahtoi lisätä kyseisen modifikaation heidän Quake II Netpack I: Extremities- nimiseen kaupalliseen lisäosaan. Kyseinen lisäosa-CD julkaistiin 26 Marraskuuta 1998 Yhdysvalloissa, joka sisälsi lopullisen version (1.0c) Action Quakelle. Julkaisun jälkeen kehittäjätiimi siirtyi kehittämään Action Half-Life, sekä Counter Strike -modifikaatioita, joista jälkimmäinen julkaistiin beta-versiona Kesäkuussa 1999. == Peli nykyään == Vaikka peli julkaistiinkin vuosia sitten, on sillä edelleenkin aktiivista pelaajakuntaa, suurimmilta osin Suomessa, Ruotsissa, Norjassa, sekä joissakin Euroopan ja Amerikan maissa. Pelille on myös kehitetty vieläkin voimassa olevia eri peliportaaleja ja yhteisöjä, joilta löytyy yleistä keskustelua pelistä sekä eri kehitysideoita peliin liittyen. Peli on myös avoimen lähdekoodin omaava, jonka seurauksena siihen liittyviä mekaanisia muutoksia ja päivityksiä on vuosien aikana tehty useita, joista uusimmat ovatkin julkaistu vuonna 2017. == Tietoa pelistä == Yleisimmät pelimuodot ovat Tiimipeli sekä Lipunryöstö. === Tiimipeli (Team deathmatch) === Peliä pelataan erä kerrallaan kaksi joukkuetta vastakkain. Erä alkaa alusta kun toisesta tai molemmista joukkueista on jokainen pelaaja kuollut. === Lipunryöstö (Capture the flag) === Tarkoituksena ryöstää toisen joukkueen lippu ja viedä se omalle tukikohdalleen kuolematta. Tässä pelimuodossa ei lasketa ollenkaan eriä, vaan pelaajien kuollessa he ovat pelistä kokonaan pois muutaman sekunnin ajan. Pelissä on myös käytössä hitboxit eli ns. älykäs loukkaantumisen mallinnus. Pelaajan vahinko ja kohtalo määräytyy sen mukaan, mihin 'kehon' osaan pelaaja on vahinkoansa vastaanottanut. ==Aiheesta muualla== *https://actionquake.net/ *AQ2 Discordissa *AQ2 Suomi *http://www.aq2world.com Luokka:Linux-pelit Luokka:Quake-pelit
Kalevi Mattila

Kalevi Kustaa Mattila (11. marraskuuta 1934 Ylivieska – 5. marraskuuta 2022 Ylivieska)Kuolinilmoitus. Kaleva 11.12.2022, s. 39 oli suomalainen keskustan kansanedustaja. Hän edusti Oulun läänin vaalipiiriä 1975–1995. Mattila oli presidentin valitsijamies 1978, 1982 ja 1988. Valtiopäiväneuvoksen arvonimen Kalevi Mattila sai 2001. == Lähteet == == Aiheesta muualla == * * Kalevi Mattilan muistokirjoitus Helsingin Sanomissa Luokka:Kansanedustajat Luokka:Suomen Keskustan poliitikot Luokka:Ylivieskan kaupunginvaltuutetut Luokka:Alavieskan kunnanjohtajat Luokka:Oulun vaalipiiri Luokka:Suomalaiset opettajat Luokka:Valtiopäiväneuvokset Luokka:Vuonna 1934 syntyneet Luokka:Vuonna 2022 kuolleet
Käpylä (Kouvola)

Käpylä on Kouvolan kaupunginosa ja tilastoalue, Kouvolan keskustan suuralueella. Se sijaitsee keskustan eli Kankaan ja Tornionmäen välissä. Käpylän rakennukset ovat pääasiassa 1940–1960-luvuilla rakennettuja pientaloja ja kerrostaloja. Käpylässä sijaitsee 1950-luvun alussa rakennettu Käpylän kirkko. Käpylän kaupunginosaan kuuluvalla Pikku-Palomäellä sijaitsee Mansikkamäen koulu ja Mansikka-ahon urheiluhalli. == Lähteet == * * === Viitteet === Luokka:Kouvolan kaupunginosat
Eero Lattula

Eero Antero Lattula (8. kesäkuuta 1932 Muhos – 10. lokakuuta 1996 Oulu) oli suomalainen kansanedustaja Oulun läänin vaalipiiristä 1972–1983. Kokoomusta edustanut Lattula oli presidentin valitsijamies 1978 ja 1982. Työurallaan hän toimi Rajaville Oy:n palveluksessa 1953–1968 ja L Kela Oy:n palveluksessa 1968–1971. Kokoomuksen oikeaan laitaan lukeutunut Lattula oli eduskuntakautensa aikana Tuure Junnilan ja Pentti Mäki-Hakolan ohella jyrkimpiä kommunismin ja presidentti Urho Kekkosen politiikan vastustajia. Vuoden 1978 presidentinvaaleissa Kokoomuksen valitsijamieheksi valittu Lattula ei suostunut äänestämään Kekkosta, vaikka Kokoomus puolueena tuki istuvaa presidenttiä, vaan hän loikkasi Kristillisen Liiton Raino Westerholmin valitsijamiesten riveihin. Eero Lattula toimi aikanaan aktiivisti Partioliikkeen ja Reserviupseeriliikkeen johtotehtävissä. Sotilasarvoltaan hän oli kapteeni. Lattula tuomittiin törkeästä veropetoksesta, mutta presidentti Mauno Koivisto armahti hänet 11. syyskuuta 1987. == Lähteet == == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Oulun kaupunginvaltuutetut Luokka:Oulun vaalipiiri Luokka:Talousrikoksista tuomitut henkilöt Luokka:Vuonna 1932 syntyneet Luokka:Vuonna 1996 kuolleet
Quake II

Quake II on id Softwaren kehittämä FPS-peli, joka julkaistiin 6. joulukuuta 1997. Se ei ole nimestään huolimatta jatko-osa Quake-pelisarjan ensimmäiselle osalle. Quake II:lle julkaistiin varsinainen jatko-osa Quake 4 lokakuussa 2005. Pelin tapahtumat sijoittuvat futuristiseen scifi-maailmaan. Yksinpelissä pelaaja toimii Bitterman-nimisenä sotilaana ja ottaa osaa Alien Overlord -operaatioon, jonka tarkoituksena on suojella Maata muukalaisten hyökkäykseltä tekemällä vastaisku vihamielisten muukalaisten, stroggien, kotiplaneetalle. Pelaajan harteille jää muun miehistön kuoltua yksin muukalaisten pääkaupungin läpi tunkeutuminen ja heidän johtajansa Makronin eliminointi. Quake II -pelin viimeisin versio on 3.21, joka sisältää useita lisäkarttoja ja vikakorjauksia. Ensimmäiseen Quake-pelisarjan osaan verrattuna Quake II sisältää tehokkaamman nettipelikoodin. == Lisäosat == Quake II:lle julkaistiin myös kolme virallista lisäosaa: * The Reckoning – 30. toukokuuta 1998, kehittäjä Xatrix Entertainment, julkaisija Activision. * Ground Zero – 31. elokuuta 1998, kehittäjä Rogue Entertainment, julkaisija Activision. * Netpack I: Extremities – 26. marraskuuta 1998, id Softwaren tekemä kokoelma parhaista nettiyhteisön tekemistä kartoista, hahmoista ja modifikaatioista, julkaisija Activision. Id Software julkaisi Quake II:n lähdekoodin joulukuussa 2001 GPL-lisenssin alla. ==Lähteet== == Aiheesta muualla == * * Quake II id Softwaren sivuilla * Qauke 2 port (WebGL,Canvas API ja HTML 5) Luokka:Quake-pelit Luokka:Amiga-pelit Luokka:Mac OS -pelit Luokka:Nintendo 64 -pelit Luokka:Windows-pelit Luokka:Linux-pelit Luokka:PlayStation-pelit Luokka:Vuoden 1997 videopelit
Schindler

Schindler on Sveitsissä 1874 perustettu yritys, joka valmistaa hissejä ja liukuportaita. Yrityksessä on 65 000 työntekijää. Yritys on Euroopan suurin ja maailman toiseksi suurin hissiyhtiö. Schindler on listattu Sveitsin pörssissä. Schindlerillä on Suomessa kuusi toimipistettä: Helsinki (pääkonttori), Jyväskylä, Oulu, Tampere, Turku ja Vaasa. Toimitusjohtajana toimii Eriika Karhumäki. == Katso myös == * Luettelo Sveitsin pörssissä noteeratuista yhtiöistä == Lähteet == == Aiheesta muualla == * Yrityksen kotisivut Luokka:Sveitsiläiset teollisuusyritykset Luokka:Sveitsiläiset pörssiyhtiöt Luokka:Hissien valmistajat Luokka:SLI-indeksi
Ghost Rider

Ghost Rider voi tarkoittaa: *Aaveajaja, Marvel Comics-kustantamon sarjakuvissa esiintyvä hahmo *Ghost Rider – aaveajaja, Columbia Pictures-yhtiön elokuva *Ghost Rider: Koston henki, em. elokuvan jatko-osa *Ghost Rider, ruotsalainen stunt-motoristi *Ghost Rider, videopeli vuodelta 2007
Iso-Enskeri

Iso-Enskeri () on Porin kaupunkiin kuuluva saari Selkämerellä. Se sijaitsee Tahkoluodosta pohjoiseen, Anttooran edustalla entisen Ahlaisten kunnan merialueella. Metsäinen saari on täysin asumaton. Kesäisin saarelle järjestetään risteilymatkoja. Osa saaresta kuuluu Selkämeren kansallispuistoon. ==Lähteet== Luokka:Porin merialueen saaret Luokka:Ahlainen Luokka:Selkämeren kansallispuisto
Matti Jaatinen

Matti Risto Väinö Jaatinen (15. huhtikuuta 1928 Jyväskylä - 29\. heinäkuuta 2005 Kuusankoski) oli suomalainen maaherrana ja kansanedustajana toiminut kokoomuspoliitikko. Hän edusti Keski-Suomen läänin vaalipiiriä 1970–1984. Kymen läänin maaherraksi Matti Jaatinen siirtyi 12. helmikuuta 1984. Hän jäi virasta eläkkeelle 1993. Presidentin valitsijamies Jaatinen oli 1968, 1978 ja 1982. Matti Jaatinen valmistui ekonomiksi Helsingin kauppakorkeakoulusta vuonna 1953. Hän työskenteli Jyväskylän kauppaoppilaitoksen virkaatekevänä lehtorina vuosina 1953–1958 ja myyntiopin opettajana vuosina 1958–1962. Vuosina 1963–1981 hän toimi omistamansa kellosepänliikkeen toimitusjohtajana. Vuosina 1966–1971 Jaatinen oli Kokoomuksen Keski-Suomen piirin puheenjohtajana. Vuosina 1961–1980 Jaatinen oli Jyväskylän kaupunginvaltuuston jäsen ja vuosina 1969–1980 valtuuston varapuheenjohtaja. Hänen harrastuksiinsa kuuluivat muun muassa golf ja toiminta Lions Clubissa. Sotilasarvoltaan Jaatinen oli reservin kapteeni.Kuka kukin on 1990: henkilötietoja nykypolven suomalaisista, s. 319. Helsinki: Otava, 1990. == Lähteet == == Aiheesta muualla == * Matti Jaatisen muistokirjoitus Helsingin Sanomissa * Luokka:Kansanedustajat Luokka:Kansallisen Kokoomuksen poliitikot Luokka:Jyväskylän kaupunginvaltuutetut Luokka:Kymen läänin maaherrat Luokka:Keski-Suomen vaalipiiri Luokka:Vuonna 1928 syntyneet Luokka:Vuonna 2005 kuolleet
Deluxe Ski Jump

Deluxe Ski Jump on Jussi Koskelan kehittämä ja suunnittelema mäkihyppypelisarja. Sarjan uusin peli on vuonna 2011 julkaistu Deluxe Ski Jump 4. ==Pelaaminen== Hyppyrimäestä ponnistetaan lentoon näpäyttämällä molemmat hiiren näppäimet pohjaan samaan aikaan. Hiirtä liikuttamalla voi muuttaa lentoasentoa. Hyppytaktiikat vaihtelevat mäittäin. ==Versiot== Deluxe Ski Jump 3:ssa on yhteensä 40 mäkeä, joista suurin on Slovenian 281-metrinen ja pienin Serbian 69-metrinen. Yhdelläkään mäellä ei ole suoraa esikuvaa, vaan ne kaikki ovat itse suunniteltuja. Hyppääjien määrää ei ole rajoitettu, ja jokaisen pelaajan on mahdollista tallentaa omat ennätyksensä. Pelissä on mahdollista pelata niin maailman- kuin joukkuecupia sekä paikallisesti että maksullisena verkkopelinä. Deluxe Ski Jump 4:ssa on 24 mäkeä, jotka on mallinnettu oikeiden hyppymäkien mukaisesti. HS94 Zakopane on pienin ja HS215 Planica on suurin. ==Vastaanotto== Toimittaja Juho Kuorikoski on kutsunut Deluxe Ski Jumpia ”markkinoiden parhaaksi mäkihyppypelisarjaksi”. ==Katso myös== *Ski Jump International ==Lähteet== * ===Viitteet=== ==Aiheesta muualla== * Virallinen kotisivu Luokka:Urheilupelit Luokka:Vuoden 2000 videopelit Luokka:Vuoden 2001 videopelit Luokka:Vuoden 2004 videopelit Luokka:Suomessa kehitetyt videopelit
ThyssenKrupp

ThyssenKrupp on saksalainen monialainen teollisuuskonserni, jolla on yli 150 000 työntekijää. Konserni muodostuu 670:stä erillisestä yrityksestä. ThyssenKrupp on yksi maailman suurimmista teräksen tuottajista, ja toimii maailmanlaajuisesti kolmella liiketoimintalueella: teräs, tuotantohyödykkeet ja palvelut. ThyssenKruppin liikevaihto oli 53,4 miljardia euroa vuonna 2008. Vuonna 2005 yrityksen osakkeista noin 25 prosenttia omisti Alfred Krupp von Bohlen und Halbach -säätiö. Tammikuussa 2020 Kone ilmoitti tehneensä ostotarjouksen Thyssenkruppin hissiliiketoiminnasta. Helmikuussa 2020 ThyssenKrupp hylkäsi Koneen tekemän ostotarjouksen ja ilmoitti jatkavansa neuvotteluita kahden pääomasijoittajan kanssa. 27\. helmikuuta 2020 hissiliiketoiminta myytiin yksityiselle sijoitusryhmittymälle, johon kuuluvat yhdysvaltalainen Advent, englantilainen Cinven sekä saksalainen RAG. Kauppasumma oli 17,2 miljardia euroa. Yrityksellä on neljä päätoimialaa: *ThyssenKrupp Steel *ThyssenKrupp Stainless *ThyssenKrupp Technologies *ThyssenKrupp Services ==Historiaa== ThyssenKrupp syntyi Thyssen AG:n ja Friedrich Krupp AG Hoesch Kruppin fuusion seurauksena vuonna 1999. Euroopan suurin teräksentuottaja Thyssen AG oli syntynyt Phoenix-Rheinrohr-yhtymän sulauduttua August Thyssen-Hütte Smelter -yhtymään 1960-luvun taitteessa. Thyssen-yrityksen perusti vuonna 1860 August Thyssen ja toimintaa jatkoi hänen poikansa Fritz Thyssen, joka tunnetaan myös Adolf Hitlerin valtaannousun varhaisena päätukijana. 1960-luvulla konsernia hallitsivat Fritz Thyssenin leski ja tytär.. == Lähteet == ==Aiheesta muualla== *Yrityksen kotisivu Luokka:MDAX-indeksi Luokka:Saksalaiset pörssiyhtiöt Luokka:Monialayritykset Luokka:Teräsyhtiöt Luokka:Ajoneuvoteollisuuden osatoimittajat Luokka:Hissien valmistajat Luokka:Telakat
Kiinalainen ravintola

Kiinalainen ravintola on Kiinan rajojen ulkopuolella toimiva ravintola, joka tarjoilee pääasiassa kiinalaisessa keittiössä yleisiä ruokalajeja. Tunnusmerkillisiä raaka-aineita ovat riisi ja nuudeli, joiden lisukkeena tarjotaan pieniksi paloiteltua lihaa tai kanaa sekä kasviksia maustetussa kastikkeessa. Friteeraus on myös yleistä. Ensimmäinen kiinalainen ravintola avattiin vuonna 1907 Lontoossa. Ensimmäinen kiinalainen ravintola Suomessa vuosina 1953–1960 sijaitsi Hotelli Tornissahttp://www.hotellijaravintolamuseo.fi/38 . Kiinalaiset ravintolat ovat Suomessa suosituimpia noutoruoan tarjonnassa. == Katso myös == *Kiinalainen keittiö ==Lähteet== == Aiheesta muualla == *
Kortteenperä

Kortteenperä on Ranuan kunnassa sijaitseva kylä seututien 942 varrella noin 27 kilometriä Ranuan kirkonkylältä koilliseen. Kylä sijaitsee puhdasvetisen Simojärven rannalla, josta alkaa myös Simojoen alkulähde. Kylästä löytyy kyläyhdistyksen laavu ja nuotiopaikka. ==Lähteet== Luokka:Ranuan kylät
Kitkajärvi

Kitkajärvi eli Kitka on järvi Koutajoen vesistössä Pohjois-Pohjanmaan ja Lapin rajalla Kuusamon ja Posion kuntien alueella. Kitkaan kuuluu kaksi osaa, Yli- Kitka ja Ala-Kitka, joita yhdistää Kilkilösalmi Kuusamossa. Yli-Kitkan pinta- ala on 237,31 neliökilometriä. Siinä on paljon matalikoita ja karikoita, samoin syvänteitä yli 40 metriin asti. Suurimmat selkävedet ovat Turjanselkä, Luonselkä, Isoselkä, Vasikkaselkä ja Tolvanselkä. Ala-Kitkan pinta-ala on 48,50 neliökilometriä. Yli-Kitkaan liittyy välittömästi järven luoteispäässä Posiojärvi. Koutajoen vesistöalue on Suomen puolella suojeltu koskiensuojelulailla. Ala-Kitkasta itään lähtevä Kitkajoki yhtyy Oulankajokeen, ja se edelleen Koutajokeen. Viime jääkauden jälkeen Kitkan vesistö laski lyhyen aikaa länteen Livojärvi-nimisen järven kautta nykyisen Iijoen vesistöön. Vedenjakaja Maanselkä kulkee Kitkajärven eteläpuolelta. Kitka on kokonaisuutena Suomen ainoa säännöstelemätön suurjärvi. Kitkan vesistön vedenpintaa laskettiin 1800-luvulla kahdessa vaiheessa yhteensä noin 2,1 metriä, jotta rannoille saatiin lisää karjan rehua kasvavia luonnonniittyjä. Nykyinen korkeustaso on 240,4 metriä meren pinnan yläpuolella. Järvellä on runsaasti hiekka- ja pienikivisiä rantoja. Myös matalikoilla ajoittain paljastuvat kiviröykkiöt ja hiekkasärkät ovat tyypillisiä. Karua, kirkasvetistä ja kohtalaisen luonnontilaista Kitkaa on nimitetty "Euroopan suurimmaksi lähteeksi". Suuren massan takia Yli-Kitkan vesi jäätyy ja jäät sulavat myöhemmin kuin pienemmissä järvissä. Yli- ja Ala- Kitkalle on tehty ohjeellinen veneilyreitti. Yli-Kitkan poikki kulkee kantatie 81 Kuusamo-Rovaniemi ja Ala-Kitkan poikki valtatie 5 (E63). ==Kasvillisuus ja eläimistö== Kitkajärven kasvillisuus on karuille vesille tyypillistä. Poikkeuksellista on harvinaisten murtovesilajien, kuten merividan ja uposvesitähden, esiintyminen. Myös muualla maassa harvinaista raania tavataan Kitkajärvessä runsaana esiintymänä. Järven kalastossa ovat säilyneet alkuperäiset taimen-, harjus- ja siikakannat. Järven tärkein saaliskala on pienikokoinen muikku. Sen paikallisen nimityksen "kitkanviisas" sanotaan johtuvan siitä, että kala ei lähde uimaan Kitkajokea alavirtaan Venäjälle. Kitkajärvillä työskentelee useita ammattikalastajia. Kitkajärven monipuoliseen selkävesilinnustoon sisältyy ehkä Suomen runsain kuikkakanta. ==Lähteet== == Aiheesta muualla == * Posiolapland.com – Posion matkailu * Aaro A. Nuutinen : Kitkajärvellä, Kansan kuvalehti, 02.06.1933, nro 23, s. 6, Kansalliskirjaston digitaaliset aineistot Luokka:Kuusamon järvet Luokka:Posion järvet Luokka:Koutajoen vesistö Luokka:Melontapaikat ja -reitit